Biblija (Tomislav Dretar)/Pobjeda nad kraljevima Sihona i Oga


Pobjeda nad kraljevima Sihona i Oga 

10 Sinovi Izrailovi pođoše i utaboriše se u Ovotu; 
11 potom odoše iz Ovota i utaboriše se kod Ijije-Avarima, u pustinji nasuprot Moabu s istačne strane. 
12 Pošavši odatle, oni se utaboriše na obali potoka kod Zereda. 
13 Pošavši odatle, on i taborovahu s druge strane Arnona koji prođe pustinjom silazeći iz teritorije*Amorita; Arnon, u stvari, označi granicu Moaba, između Moaba i Amorita. 
14 Zato se u knjizi ALLAHOVIH Ratova kaže:
» Waheb u Sufai i njegovi po-
toci ;
Arnon 15 i njegova grla
Koji siđoše  prema gradu
Aru
I prođoše uz granicu 
Moaba. «
16 Odatle oni stigoše u Ber - Bunar. To je onaj Ber gdje ALLAH bijaše rekao Musi: » Prikupi narod i ja ću im dati vode. « 
17 Tad Izrail bijaše iznenađen ovom pjesmom:
» Uzdigni se, studenče! Kličite mu!
18 Bunar iskopan od poglavara, 
izbušen od plemića naroda,
njihovim skiptrima, njihovim štapovima «
… iz Pustinje, oni odoše u Matanau; 
19 iz Matanae u Nahaliel, iz Nahaliela u Bamot, 
20 a iz Bamota u dolinu koja se otvara prema planini Moaba; vrh Pisge nadvisuje pustinju.
21 Izrail posla glasonoše Sihonu, kralju Amorita: 
22 » Pusti me proći tvojom zemljom; mi se udaljavati ne ćemo ni u polja ni u vinograde i ne ćemo piti ni vode iz bunara; ići ćemo kraljevskim putem dok ne budemo prešli tvoju teritoriju. « 
23 Ali, Sihon ne dozvoli Izrailu proći njegovom teritorijom; on prikupi sav svoj narod i iziđe u susret  Izrailu u pustinju. On dođe u Jahas gdje zarati s Izrailom. 
24 Izrail ga udari oštricom mača i dočepa se njegove teritorije, od Arnona sve do Jaboka i sve do granice Amona čija granica bijaše utvrđena. 
25 Izrail uze sve gradove; on se smjesti u svim gradovima Amorita pokrajine, u Hešbon i svu njegovu okolicu. 
26  Jer Hešbon bijaše grad Sihonov, kralja Amorita koji zarati s prethodnim kraljem Moaba i uze mu svu zemlju sve do Arnona. 
27 Zato pjesnici kažu:
» Dođite u Hešbon! Kad bude 
preuređen
i obnovljen, grad Sihonov!
28 Iz Hešbona je izišla jedna vatra,
iz grada Sihonova, jedan
plamen koji je prožderao Ar u
Moabu,
Gospodare visina Arnona.
29 Nesreća na tebe, Moabe!
Ti si izgubio, narode Kemo-
šev!
Od njegovih sinova načinjeni su
bjegunce
i od kćeri zarobljenice
kralja Amorita Sihona!
30 Mi smo ih probili stri-
jelama;
od Hešbona sve do Divona  sve
je izgubljeno;
mi smo razorili, sve do No-
faha,
sve što se pruža čak do Ma-
daba. «
31 Izrail se smjesti u zemlji Amorita.
32 Musa posla upoznati Jazer; oni se dočepaše njegove okolice i Musa protjera Amorite  koji se tu nalaziše. 
33 Potom, uzimajući jedan novi pravac, oni se uspeše cestom iz Bašana; Og kralj Bašana, iziđe njima u susret, on i sav njegov narod, za zapodjenuti bitku s njima u Edreji. 
34 ALLAH reče Musi: » Ne boj se! Ja ću predati tebi u ruke njega, sav njegov narod i njegovu zemlju; postupićeš s njima kao što si postupio  sa Sihonom, kraljem Amorita  koji su vladali u Hešbonu. « 
35 Oni ga potukoše, njega i sinove njegove i sav narod njegov, tako da ne ostade ni jedan živ od njih; i oni se domogoše zemlje njegove.

Pobjeda nad kraljevima Sihona i Oga